**PRILOGA 2**

**METODOLOGIJA ZA IZPOLNJEVANJE**

**OBRAČUNA AKONTACIJE DOHODNINE IN DOHODNINE OD DOHODKA IZ DEJAVNOSTI**

**PRAVNE PODLAGE – pomen uporabljenih kratic:**

* ZDoh-2: Zakon o dohodnini (Uradni list RS, št. 13/11 – uradno prečiščeno besedilo, [9/11 – ZUKD-1](http://www.uradni-list.si/1/objava.jsp?urlid=20129&stevilka=344), [24/12](http://www.uradni-list.si/1/objava.jsp?urlid=201224&stevilka=919), [30/12](http://www.uradni-list.si/1/objava.jsp?urlid=201230&stevilka=1282), [40/12](http://www.uradni-list.si/1/objava.jsp?urlid=201240&stevilka=1700) - ZUJF, [75/12](http://www.uradni-list.si/1/objava.jsp?urlid=201275&stevilka=2850), [94/12](http://www.uradni-list.si/1/objava.jsp?urlid=201294&stevilka=3644), 96/13, 50/14, 29/14 – odl. US, 50/14, 23/15, 55/15, 63/16 in XX)
* ZDDPO-2: Zakon o davku od dohodkov pravnih oseb (Uradni list RS, št. 117/06, [56/08](http://www.uradni-list.si/1/objava.jsp?urlid=200856&stevilka=2343), [76/08](http://www.uradni-list.si/1/objava.jsp?urlid=200876&stevilka=3350), [5/09](http://www.uradni-list.si/1/objava.jsp?urlid=20095&stevilka=144), [96/09](http://www.uradni-list.si/1/objava.jsp?urlid=200996&stevilka=4177), [110/09](http://www.uradni-list.si/1/objava.jsp?urlid=2009110&stevilka=4984) - ZDavP-2B, [43/10](http://www.uradni-list.si/1/objava.jsp?urlid=201043&stevilka=2187), [59/11](http://www.uradni-list.si/1/objava.jsp?urlid=201159&stevilka=2777), [24/12](http://www.uradni-list.si/1/objava.jsp?urlid=201224&stevilka=918), [30/12](http://www.uradni-list.si/1/objava.jsp?urlid=201230&stevilka=1283), [94/12](http://www.uradni-list.si/1/objava.jsp?urlid=201294&stevilka=3645), 81/13, 50/14, 23/15, 82/15, 63/16 in XX)
* ZDavP-2: Zakon o davčnem postopku (Uradni list RS, št. 13/11 - uradno prečiščeno besedilo, 32/12, 94/12, 101/13 – ZDavNepr, 111/13, 22/14 – odl. US, 25/14 – ZFU, 40/14 – ZIN-B, 90/14, 91/15, 63/16 in XX)
* ZPIZ-2: Zakon o pokojninskem in invalidskem poslovanju (Uradni list RS, št. 96/12, [39/13](http://www.uradni-list.si/1/objava.jsp?urlid=201339&stevilka=1516), 99/13 – ZSvarPre-C, 101/13 – ZIPRS1415, 44/14 – ORZPIZ206, 85/14 – ZUJF-B, 95/14 – ZUJF-C, 90/15 – ZIUPTD, 102/15, 23/17, 40/17 in 65/17)
* ZSRR-2: Zakon o spodbujanju skladnega regionalnega razvoja (Uradni list RS, št. 20/11, 57/12 in 46/16)
* Pravilnik o poslovnih knjigah in drugih davčnih evidencah za fizične osebe, ki opravljajo dejavnost (138/06, 52/07, 21/13 in 101/15)
* Pravilnik o uveljavljanju davčnih olajšav za vlaganja v raziskave in razvoj (Uradni list RS, št. 75/12)
* ZRPRR1015: Zakon o razvojni podpori Pomurski regiji v obdobju 2010-2017 (Uradni list RS, št. 87/09, 82/15 in 27/17)
* Uredba po ZRPPR1015 in po ZSRR-2: Uredba o dodeljevanju regionalnih državnih pomoči ter načinu uveljavljanja regionalne spodbude za zaposlovanje ter davčnih olajšav za zaposlovanje in investiranje (Uradni list RS, št. 93/14 in 77/16)
1. **Način ugotavljanja davčne osnove**

Označi se eno od polj za **D-Dejanski** ali **N**-**Normirani**, glede na to, na kakšen način je zavezanec v obdobju, za katerega oddaja obračun, ugotavljal davčno osnovo od dohodka iz dejavnosti. Obvezna je označitev samo enega od polj.

Zavezanec za akontacijo dohodnine od dohodka iz dejavnosti, ki davčno osnovo od dohodka iz dejavnosti ugotavlja na podlagi dejanskih prihodkov in odhodkov (označeno polje D), izpolni dele obračuna, ki so označeni z I., II., III.A in III.B, IV., V. in VIII.

Zavezanec za dohodnino od dohodka iz dejavnosti, ki davčno osnovo od dohodka iz dejavnosti ugotavlja na podlagi dejanskih prihodkov in normiranih odhodkov (označeno polje N), izpolni dele obračuna, ki so označeni z I., II., III.B, IV., VI. in VIII.

1. **Osnovni podatki o zavezancu**

V **del II.** se vpiše osnovne identifikacijske podatke zavezanca (ime in priimek, davčna številka, naslov prebivališča in rezidentstvo) ter sedež opravljanja dejavnosti, matično številko za to dejavnost in šifro te dejavnosti v skladu z Uredbo o standardni klasifikaciji dejavnosti (Uradni list RS, št. 69/07 in 17/08).

Če obračun predlaga **nosilec za osnovno kmetijsko in osnovno gozdarsko dejavnost**, kot je določen v skladu z drugim odstavkom 47. člena zakona, ki ureja dohodnino, je obvezna označitev polja, da gre za takega zavezanca.

Z izbiro ustreznega polja zavezanec označi, ali je **rezident ali nerezident** Republike Slovenije ter v primeru, da ni rezident, vpiše tudi državo rezidentstva.

V primeru, ko se sestavlja obračun za **več dejavnosti zavezanca**, katerim so dodeljene različne matične številke in se (lahko) opravljajo oziroma so priglašene na različnih lokacijah v Republiki Sloveniji in/ali izven Republike Slovenije, se vpišejo obstoječi podatki o vseh.

Pod rubriko **sistem vodenja poslovnih knjig** se obvezno označi eno od polj, glede na način, ki ga ima zavezanec v obdobju, za katerega se oddaja obračun (enostavno knjigovodstvo oziroma dvostavno knjigovodstvo oziroma evidence v skladu z določbami Pravilnika o poslovnih knjigah in drugih davčnih evidencah za fizične osebe, ki opravljajo dejavnost). Zavezanec v obračunu za obdobje, v katerem davčno osnovo ugotavlja na podlagi dejanskih prihodkov in odhodkov, ne more voditi zgolj evidenc v skladu s Pravilnikom o poslovnih knjigah in drugih davčnih evidencah za fizične osebe, ki opravljajo dejavnost, zato ne more označiti polja z oznako evidence.

Pod rubriko **vrste socialnega zavarovanja** se označi eno ali več polj ter vpiše podatke o zneskih in državi, glede na vrste obveznega socialnega zavarovanja, ki jih ima zavezanec sklenjene v obdobju, za katerega se oddaja obračun. Obvezna je označitev vsaj enega polja.

Če obračun predlaga zavezanec, ki je nosilec kmečkega gospodinjstva za osnovno kmetijsko in osnovno gozdarsko dejavnost, kot je določen v skladu z drugim odstavkom 47. člena ZDoh-2, je treba označiti (tudi) alinejo »iz naslova opravljanja dejavnosti«, če je bil v letu obračuna vsaj en član kmečkega gospodinjstva obvezno ali prostovoljno obvezno zavarovan iz naslova kmetijske in dopolnilne dejavnosti. V to alinejo se vpiše skupni znesek obračunanih prispevkov za socialno varnost nosilca in vseh članov kmečkega gospodinjstva, ki so bili v letu obračuna obvezno ali prostovoljno obvezno pokojninsko in invalidsko zavarovani iz naslova kmetijske in dopolnilne dejavnosti na kmetiji.

Če obračun predlaga zavezanec, ki samostojno opravlja specializiran poklic na področju kulturne dejavnosti, prav tako označi alinejo »iz naslova opravljanja dejavnosti«, vanjo pa vpiše skupni znesek obračunanih prispevkov za socialno varnost in sicer ne glede na to, če prispevke plača v celoti sam ali če mu jih delno ali v celoti plača Republika Slovenija.

1. **Uveljavljanje ugodnosti po ZDoh-2**

**Del III. A** izpolnijo le zavezanci, ki v obdobju obračuna, davčno osnovo od dohodka iz dejavnosti ugotavljajo na podlagi dejanskih prihodkov in odhodkov in so v delu I. označili polje D, če izpolnjujejo pogoje, ki so navedeni v okviru posameznih izjav in želijo uveljaviti posebno osebno olajšavo v skladu s 113. členom ZDoh-2. Možna je označitev le ene od izjav.

**Del III. B** označijo vsi zavezanci, ki so v obdobju petih let pred obdobjem, za katerega se oddaja obračun uveljavljali posebno davčno obravnavo po četrtem odstavku 51. člena ZDoh-2.

1. **Podatki o vrsti obračuna**

Označi se le en status obračuna na način, da se izbere ustrezno oznako od 1 do 7.

**Oznaka 1** se označi, kadar se oddaja redni letni obračun v skladu s prvim odstavkom 296. člena ZDavP-2 za obračunsko obdobje, ki se zaključi z zadnjim dnem koledarskega leta, razen, če ne gre za obračun, ki je opredeljen v vrstah obračuna pod zaporedno oznako 2 do 7.

**Oznaka 2** se označi in izpolni, kadar se oddaja obračun za zadnje obračunsko obdobje pri prenehanju davčnega zavezanca z izbrisom iz Poslovnega registra Slovenije, če ne gre za enega od obračunov, ki je opredeljen v vrstah obračuna pod zaporedno oznako 3 do 7.

**Oznaka 3** se označi in izpolni, kadar se zaradi smrti davčnega zavezanca oddaja obračun za obračunsko obdobje, ki se konča z dnem smrti oziroma za kasnejša obračunska obdobja po dnevu smrti, ki se zaključijo pred izbrisom zavezanca iz Poslovnega registra Slovenije (pod a) oziroma, kadar se oddaja obračun za obračunsko obdobje, ki se konča z dnem pred dnevom začetka stečaja (pod b).

**Oznaka 4** se označi in izpolni, kadar se oddaja obračun pri prenehanju davčnega zavezanca s statusno spremembo vpisano v Sodni register. Datum vpisa v Sodni register ne more biti pred datumom zaključka obdobja obračuna.

Oznaka 4.1 se označi, kadar se zavezanec statusno preoblikuje v novo ali obstoječo kapitalsko družbo v skladu z Zakonom o gospodarskih družbah. V okviru te oznake se označi in izpolni tudi ustrezna pod oznaka 4.1.1 ali 4.1.2, glede na način preoblikovanja.

Oznaka 4.2 se označi, kadar se zavezanec statusno preoblikuje v novo ali obstoječo pravno osebo, kadar preoblikovanje ni izvedeno v skladu z Zakonom o gospodarskih družbah. Oznaka je namenjena preoblikovanju zasebnikov, ki se po navedenem zakonu ne štejejo za podjetnike. V okviru te oznake se označi in izpolni tudi ustrezna pod oznaka 4.2.1 ali 4.2.2, glede na način preoblikovanja.

Pod oznako 4 je treba označiti tudi status obračuna, ki je oddan zaradi statusnega preoblikovanja.

Oznaka a se označi in izpolni, ko gre za obračun, oddan na podlagi prvega odstavka 297.a člena ZDavP-2, ko je bil vpis statusnega preoblikovanja v Sodni register izveden do vključno 31. marca naslednjega davčnega leta po obračunskem dnevu preoblikovanja.

Oznaka b se označi se označi in izpolni, ko gre za obračun oddan na podlagi drugega odstavka 297.a člena ZDavP-2, ko je bil vpis statusnega preoblikovanja v Sodni register izveden po 31. marcu naslednjega davčnega leta po obračunskem dnevu preoblikovanja in ko se s tem obračunom popravlja predhodno predložen obračun za obdobje, kot ga opredeljuje prvi odstavek 296. člena ZDavP-2.

**Oznaka 5** se označi in izpolni, kadar se oddaja obračun ob prenehanju davčnega zavezanca z izbrisom in sočasnim prenosom podjetja zavezanca ali njegovih posameznih delov. Vpiše se datum izbrisa zavezanca iz Poslovnega registra Slovenije, pri čemer ta datum ne more biti pred datumom zaključka obdobja.

Oznaka 5.1 se označi, kadar zavezanec v skladu z Zakonom o gospodarskih družbah svoje podjetje ob izbrisu prenese na drugega podjetnika prevzemnika, v skladu z 99. členom ZDavP-2F, ki napotuje na uporabo 297.a člena ZDavP-2. V okviru oznake 5.1 se obvezno označi in izpolni tudi ena od oznak a ali b.

Oznaka a se označi in izpolni, ko gre za obračun oddan za obdobje, ki se zaključi z obračunskim dnem prenosa podjetnika na podjetnika prevzemnika, če je bil vpis tega prenosa v Poslovni register Slovenije izveden do vključno 31. marca naslednjega davčnega leta.

Oznaka b se označi in izpolni, ko gre za popravek obračuna oddanega za obdobje, ki se sicer zaključi z obračunskim dnem prenosa podjetnika na podjetnika prevzemnika, potem, ko je bil predhodno že oddan obračun za obdobje, ki se zaključi z zadnjim dnem koledarskega leta, ker do vključno 31. marca naslednjega davčnega leta ni prišlo do vpisa tega prenosa v Poslovni register Slovenije.

Oznaka 5.2 se označi in izpolni, kadar se oddaja obračun za obračunsko obdobje, ki se konča z izbrisom davčnega zavezanca iz Poslovnega registra Slovenije, pri čemer se na eno ali več fizičnih oseb prenaša podjetje ali njegov del, ki se v skladu z določbami ZDoh-2 šteje kot celota sredstev in obveznosti in je s poslovno-organizacijskega vidika sposobna samostojno poslovati.

Oznaka 5.3 se označi in izpolni, kadar se oddaja obračun za obračunsko obdobje, ki se konča z izbrisom davčnega zavezanca iz Poslovnega registra Slovenije, pri čemer se na eno ali več pravnih oseb prenaša podjetje ali njegov del, ki se v skladu z določbami ZDoh-2 šteje kot celota sredstev in obveznosti in je s poslovno-organizacijskega vidika sposobna samostojno poslovati.

**Oznaka 6** se označi in izpolni, kadar se oddaja obračun za obračunsko obdobje, ki se konča z dnem pred dnevom pričetka postopka prisilne poravnave.

**Oznaka 7** se označi in izpolni, kadar se oddaja obračun za obračunsko obdobje, v katerem zavezanec ne opravlja več dejavnosti, če je v tem obdobju prejel plačila prihodkov, ki so nastali v okviru opravljanja dejavnosti pred 1.1.2013 v obdobjih, ko je zavezanec davčno osnovo ugotavljal na podlagi dejanskih prihodkov in normiranih odhodkov, in ki zaradi upoštevanja prihodkov ob njihovem plačilu še niso bili upoštevani.

* Zavezanec lahko odda tak obračun za celo koledarsko leto.
* Zavezanec lahko odda tak obračun za obračunsko obdobje, ki se zaključi pred koncem koledarskega leta z dnem, ko je prejel zadnje plačilo prihodka.
* Če zavezanec v okviru koledarskega leta odda več takih obračunov, se obračunska obdobja posameznih obračunov med seboj ne smejo prekrivati.
* Če zavezanec plačila prihodkov, ki so nastali v času opravljanja prenehane dejavnosti prejme v obdobju, ko ponovno opravlja dejavnost, prihodke vključi v obračun, ki ga odda za obračunsko obdobje v katerem so bili prihodki prejeti, pod ustrezno oznako 1 do 6.
1. **Metodologija izpolnjevanja obračuna akontacije dohodnine od dohodka iz dejavnosti za zavezance, ki ugotavljajo davčno osnovo na podlagi dejanskih prihodkov in dejanskih odhodkov**

Podatke v tem delu obračuna izpolnijo samo zavezanci, ki so v delu I. označili polje D.

|  |  |
| --- | --- |
| Zap. št. |  |
| 1. | Znesek prihodkov, ugotovljenih v izkazu poslovnega izida  |
| 1.1 | Znesek dohodkov, izkazanih v zap. št. 1, od katerih je bil odtegnjen davek na viru, vključno z davčnim odtegljajem (136. člena ZDoh-2 v povezavi s 53. členom in četrtim odstavkom 68. člena ZDoh-2) |
| 2. | Skupni znesek zmanjšanja prihodkov, izkazanih v zap. št. 1, za posamezne vrste prihodkov iz zap. št. 2.1 do 2.7 |
| 2.1 | Znesek prihodkov pri odpravi in porabi rezervacij, ki predhodno niso bile priznane oziroma so bile obdavčene že ob njihovem oblikovanju (tretji odstavek 20. člena ZDDPO-2 v povezavi s 83. členom ZDDPO-2) |
| 2.2 | Znesek prihodkov, izvzetih iz obdavčitve (odprava dvojne obdavčitve z metodo izvzetja po mednarodni pogodbi in oprostitev dobičkov ali delov dobičkov, ki so po mednarodni pogodbi, ki ureja obdavčitev mednarodnega prometa, obdavčeni samo v drugi državi pogodbenici) |
| 2.3 | Znesek prihodkov pri odpravi oslabitve, ki se v skladu s tretjim odstavkom 21. člena, drugim odstavkom 22. člena ter 96. členom ZDDPO-2 izvzamejo iz obdavčitve, če predhodna oslabitev ni bila upoštevana |
| 2.4 | Znesek prihodkov, ki po določbi 54. člena ZDoh-2 ne veljajo kot prihodek, dosežen z opravljanjem dejavnosti:1. dividenda, kakor je določena v poglavju III.6.2. ZDoh-22. obresti, kakor so določene v poglavju III.6.1. ZDoh-2 in dosežene na podlagi dolžniških vrednostnih papirjev, izdanih v seriji, za katere so z zakonom, ki ureja trg vrednostnih papirjev, določeni pogoji in način poslovanja z njimi,3. prihodek, dosežen na podlagi odsvojitve lastniškega deleža, kot je določen v poglavju III.6.2. ZDoh-2, ali na podlagi odsvojitve investicijskih kuponov |
| 2.5 | Znesek prihodkov, ki so bili v tekočem ali preteklih davčnih obdobjih že vključeni v davčno osnovo in se zaradi odprave dvojne obdavčitve izvzamejo iz davčne osnove v skladu s prvim odstavkom 13. člena ZDDPO-2 |
| 2.6 | Znesek prihodkov, ki izvirajo iz v preteklih davčnih obdobjih nepriznanih odhodkov in se izvzamejo iz davčne osnove v skladu s tretjim odstavkom 13. člena ZDDPO-2 |
| 2.7 | Znesek zmanjšanja prihodkov v primeru odtujitve prenesenih sredstev za neupoštevane razlike med davčno in pošteno vrednostjo sredstev pri prenosu sredstev na novega zasebnika, ki glede na določbo 1.b točke četrtega odstavka 51. člena ZDoh-2 niso bile upoštevane pri določanju davčne osnove na obračunski dan prenosa  |
| 3. | Skupni znesek povečanja prihodkov iz zap. št. 1 glede na določbe ZDDPO-2 in ZDoh-2 (zap. št. 3.1 do 3.6) |
| 3.1 | Znesek prilagoditve (povečanja) prihodkov pri transfernih cenah s povezanimi osebami iz 16. člena ZDoh-2, v skladu z določbami tretjega in petega odstavkom 16. člena ZDDPO-2, ki se opravi najmanj do višine, ugotovljene z upoštevanjem primerljivih tržnih cen (tretji odstavek 16. člena ZDDPO-2) |
| 3.2 | Znesek prilagoditve (povečanja) prihodkov pri cenah s povezanimi osebami rezidenti iz 16. člena ZDoh-2 v skladu z določbami 17. člena ZDDPO-2 |
| 3.3 | Znesek prilagoditve (povečanja) prihodkov od obresti na dana posojila povezanim osebam iz 16. člena ZDoh-2, ki se, če so bile obresti obračunane po nižji obrestni meri ali sploh niso bile obračunane, opravi najmanj do višine, ugotovljene z upoštevanjem zadnje objavljene, ob času odobritve posojila oziroma ob času obračuna obresti znane priznane obrestne mere (prvi in tretji odstavek 19. člena ZDDPO-2) |
| 3.4 | Znesek prilagoditve (povečanja) prihodkov od obresti na dana posojila povezanim osebam rezidentom iz 16. člena ZDoh-2, če so bile obresti obračunane po nižji obrestni meri ali sploh niso bile obračunane, opravi najmanj do višine, ugotovljene z upoštevanjem zadnje objavljene, ob času odobritve posojila oziroma ob času obračuna obresti znane priznane obrestne mere (prvi in tretji odstavek 19. člena ZDDPO-2) |
| 3.5 | Znesek povečanja prihodkov v primeru odtujitve prenesenih sredstev pri novem zasebniku, za razliko, za katero je bil zasebnik, ki je prenašal sredstva na novega zasebnika, oproščen davka od razlike med pošteno in davčno vrednostjo sredstev na obračunski dan prenosa |
| 3.6 | Povečanje prihodkov na podlagi drugega odstavka 49. člena ZDoh-2 za zneske povečanj sredstev ali zmanjšanja dolgov, ki se nanašajo na pretekla obdobja, in ki zaradi takratnega načina ugotavljanja davčne osnove niso bili obdavčeni (npr. subvencije za pretekla obdobja prejete v tekočem obdobju)  |
| 4. | Izračun v obrazcu |
| 5. | Znesek odhodkov, ugotovljenih v izkazu poslovnega izida |
| 6. | Skupni znesek zmanjšanja odhodkov, izkazanih v zap. št. 5, za zneske, ki se ne priznajo kot odhodki (zap. št. 6.1 do 6.29) |
| 6.1 | Znesek prilagoditve (zmanjšanja) odhodkov pri transfernih cenah s povezanimi osebami iz 16. člena ZDoh-2, v skladu z določbami 16. člena ZDDPO-2, ki se opravi največ do višine, ugotovljene z upoštevanjem primerljivih tržnih cen (četrti odstavek 16. člena ZDDPO-2) |
| 6.2 | Znesek prilagoditve (zmanjšanja) odhodkov pri cenah s povezanimi osebami rezidenti iz 16. člena ZDoh-2 v skladu z določbam 17. člena ZDDPO-2 |
| 6.3 | Znesek prilagoditve (zmanjšanja) odhodkov od obresti na prejeta posojila od povezanih oseb iz 16. člena ZDoh-2, ki se, če so bile obresti obračunane po višji obrestni meri, opravi tako, da so odhodki od obresti upoštevani največ do višine, ugotovljene z upoštevanjem zadnje objavljene, ob času odobritve posojila oziroma ob času obračuna obresti znane priznane obrestne mere (drugi in tretji odstavek 19. člena ZDDPO-2) |
| 6.4 | Znesek prilagoditve (zmanjšanja) odhodkov od obresti na prejeta posojila od povezanih oseb rezidentov iz 16. člena ZDoh-2, ki se, če so bile obresti obračunane po višji obrestni meri, opravi tako, da so odhodki upoštevani največ do višine, ugotovljene z upoštevanjem zadnje objavljene, ob času odobritve posojila oziroma ob času obračuna obresti znane priznane obrestne mere (drugi in tretji odstavek 19. člena ZDDPO-2) |
| 6.5 | Zmanjšanje odhodkov za znesek 50 odstotkov oblikovanih rezervacij, ki se v skladu s prvim in drugim odstavkom 20. člena ZDDPO-2 pri ugotavljanju davčne osnove ne priznajo |
| 6.6 | Znesek zmanjšanja odhodkov iz naslova prevrednotenja terjatev zaradi oslabitve, ki se v skladu s prvim odstavkom 21. člena ZDDPO-2 ne priznajo, razen za odhodke prevrednotenja terjatev, ki se po računovodskih standardih prevrednotujejo zaradi spremembe valutnega tečaja |
| 6.7 | Znesek odhodkov, ki se nanašajo na prihodke iz zap. št. 2.2, izvzete iz obdavčitve na podlagi mednarodnih pogodb o izogibanju dvojnega obdavčevanja |
| 6.8 | Znesek odhodkov, ki zadeva pokrivanje izgub iz preteklih let (2. točka prvega odstavka 30. člena ZDDPO-2)  |
| 6.9 | Znesek stroškov, ki se nanašajo na privatno življenje zavezanca, povezanih oseb in drugih oseb ter delavcev, kakor so, glede na posamezen primer, stroški za zabavo, oddih, šport in rekreacijo, vključno s pripadajočim davkom na dodano vrednost (3. točka prvega odstavka ter drugega in tretjega odstavka 30. člena ZDDPO-2) |
| 6.10 | Znesek stroškov prisilne izterjave davkov ali drugih dajatev (4. točka prvega odstavka 30. člena ZDDPO-2) |
| 6.11 | Znesek kazni, ki jih izreče pristojni organ (5. točka prvega odstavka 30. člena ZDDPO-2) |
| 6.12 | Znesek odhodkov za davke, ki jih je zavezanec plačal kot fizična oseba in niso povezani v zvezi z opravljanjem dejavnosti (npr. davek od premoženja, davek na dediščine in darila), dohodnina, davek na dodano vrednost, ki ga je zavezanec uveljavil kot odbitek davka v skladu z zakonom, ki ureja davek na dodano vrednost, samoprispevek, uveden v skladu s predpisi o samoprispevku (55. člen ZDoh-2) |
| 6.13 | Znesek obresti od nepravočasno plačanih davkov ali drugih dajatev (8.a točka prvega odstavka 30. člena ZDDPO-2) |
| 6.14 | Znesek obresti od posojil, prejetih od oseb, ki imajo sedež, kraj dejanskega delovanja poslovodstva ali prebivališče v državah, razen držav članic EU, v katerih je splošna oziroma povprečna nominalna stopnja obdavčitve dobička nižja od 12,5 odstotkov in je država objavljena na seznamu, ki ga v skladu z 8. členom ZDDPO-2 objavljata Ministrstvo za finance in Finančna uprava Republike Slovenije (8.b) točka prvega odstavka 30. člena ZDDPO-2) |
| 6.15 | Znesek odhodkov, ki zadeva podkupnine in druge oblike premoženjskih koristi, dane fizičnim ali pravnim osebam (10. točka prvega odstavka 30. člena ZDDPO-2) |
| 6.16 | Znesek odhodkov, ki zadeva sredstva z naravo donacij, dana fizičnim ali pravnim osebam (9. točka prvega odstavka 30. člena ZDDPO-2) |
| 6.17 | Znesek drugih odhodkov, ki se ne priznajo v skladu z 29. členom ZDDPO-2 in če niso neposredno navedeni v 30. členu ZDDPO-2, zlasti odhodkov, ki niso v skladu z običajno poslovno prakso, če niso običajni pri poslovanju v posamezni dejavnosti glede na pretekle in druge izkušnje ter glede na primerjavo z drugimi dejavnostmi, dejstvi in okoliščinami |
| 6.18 | Znesek nepriznanih odhodkov v višini 50 odstotkov stroškov reprezentance (31. člen ZDDPO-2) |
| 6.19 | Znesek obračunane amortizacije, ki presega amortizacijo, obračunano po metodi enakomernega časovnega amortiziranja in z uporabo predpisanih najvišjih letnih amortizacijskih stopenj, oziroma celoten znesek davčno priznane amortizacije v skladu s 33. členom ZDDPO-2 |
| 6.20 | Znesek amortizacije opredmetenih osnovnih sredstev, katerih nabavna vrednost je bila predhodno odpisana in davčno priznana v skladu s šestim odstavkom 33. člena ZDDPO-2 |
| 6.21 | Vpišejo se zneski nagrad vajencem, ki niso obračunane v skladu z zakonom (nepriznani odhodki v skladu s četrtim odstavkom 35. člena ZDDPO-2) |
| 6.22 | Vpišejo se zneski stroškov, ki se nanašajo izključno na zavezanca (osebo, ki opravlja dejavnost), in sicer tisti zneski stroškov v zvezi s službenimi potovanji, prehrano med delom, prevozom na delo in z dela, delom na terenu, ki presegajo višino, predpisano z Uredbo o davčni obravnavi povračil stroškov in drugih dohodkov iz delovnega razmerja (nepriznani odhodki v skladu s 57. členom ZDoh-2) |
| 6.23 | Znesek odhodkov za zagotavljanje bonitet in drugih izplačil v zvezi z zaposlitvijo, v višini, ki je predmet obdavčitve po ZDoh-2, če dohodnina ni bila obračunana (35. člen ZDDPO-2) |
| 6.24 | Znesek odhodkov, nastalih v zvezi z doseganjem prihodkov iz zap. št. 2.4 |
| 6.25 | Za sredstvo, za katero je bila za poslovne namene obračunana nižja amortizacija od amortizacije, ki je bila upoštevana kot odhodek pri obračunu davka, se v primeru prodaje ali drugačne odtujitve sredstva pred dokončno obračunano amortizacijo, vpiše znesek razlike med amortizacijo, obračunano za davčne namene, in amortizacijo obračunano za poslovne namene (drugi odstavek 33. člena ZDDPO-2) |
| 6.26 | Drugi nepriznani odhodki, ki niso vključeni v prejšnje zap. št.  |
| 6.27 | Znesek zmanjšanja odhodkov za odhodke, ki so že zniževali davčno osnovo v tekočem davčnem obdobju ali v preteklih davčnih obdobjih (drugi odstavek 13. člena ZDDPO-2) |
| 6.28 | Znesek zmanjšanja odhodkov pri novem zasebniku za razliko v amortizaciji prenesenih sredstev, pri katerih je bila poštena vrednost višja od davčne vrednosti, v skladu z določbo 1.b točke četrtega odstavka 51. člena ZDoh-2 |
| 6.29 | Znesek zmanjšanja odhodkov v primeru odtujitve prenesenih sredstev pri novem zasebniku, za razliko, za katero je bil zasebnik, ki je prenašal sredstva na novega zasebnika, oproščen davka od razlike med pošteno in davčno vrednostjo sredstev na obračunski dan prenosa |
| 7. | Skupni znesek povečanja odhodkov iz zap. št. 5 glede na določbe ZDDPO-2 in ZDoh-2 (zap. št. 7.1 do 7.8) |
| 7.1 | Znesek predhodno nepriznanih oziroma delno priznanih odhodkov za oblikovane rezervacije, ki se priznajo ob porabi rezervacij (tretji odstavek 20. člena ZDDPO-2 v povezavi s 83. členom ZDDPO-2) |
| 7.2 | Znesek povečanja odhodkov za predhodno nepriznane odhodke prevrednotenja terjatev, ki se priznajo ob odpisu celote ali dela terjatev, ki niso bile poplačane oziroma poravnane (peti odstavek 21. člena ZDDPO-2) |
| 7.3 | Znesek povečanja odhodkov za odhodke prevrednotenja in odpise drugih sredstev, ki predhodno niso bili priznani in se priznajo ob prodaji ali drugačni odtujitvi sredstev in ob poravnavi ali drugačni odtujitvi dolgov (96. člen ZDDPO-2) |
| 7.4 | Znesek povečanja odhodkov za razliko med amortizacijo, obračunano po metodi enakomernega časovnega amortiziranja in na podlagi predpisanih stopenj v skladu s 33. členom ZDDPO-2, in amortizacijo, obračunano za poslovne potrebe |
| 7.5 | Znesek odpisa do celotne nabavne vrednosti opredmetenih osnovnih sredstev iz šestega odstavka 33. člena ZDDPO-2 ter amortizacijo, obračunano za poslovne namene |
| 7.6 | Za sredstvo, za katero je bila za poslovne namene obračunana višja amortizacija od amortizacije, ki je bila upoštevana kot odhodek pri obračunu davka, se v primeru prodaje ali drugačne odtujitve sredstva pred dokončno obračunano amortizacijo vpiše znesek razlike med amortizacijo, obračunano za poslovne namene, in amortizacijo, obračunano za davčne namene (drugi odstavek 33. člena ZDDPO-2) |
| 7.7 | Znesek povečanja odhodkov pri novem zasebniku za razliko v amortizaciji prenesenih sredstev, pri katerih je bila poštena vrednost nižja od davčne vrednosti, v skladu z določbo 1.b točke četrtega odstavka 51. člena ZDoh-2 |
| 7.8 | Znesek povečanja odhodkov v primeru odtujitve prenesenih sredstev za neupoštevane razlike med davčno in pošteno vrednostjo sredstev pri prenosu sredstev na novega zasebnika, ki glede na določbo 1.b točke četrtega odstavka 51. člena ZDoh-2 niso bile upoštevane pri določanju davčne osnove na obračunski dan prenosa |
| 8. | Izračun v obrazcu |
| 9. | Izračun v obrazcu |
| 10. | Izračun v obrazcu |
| 11. | Izračun v obrazcu |
| 11.1 | Povečanje davčne osnove za znesek razlik zaradi preračunov, opravljenih zaradi sprememb računovodskih usmeritev in popravkov napak, pri obdavčljivih prihodkih in davčno priznanih odhodkih, vključno z rezervacijami za pokojnine, jubilejne nagrade in odpravnine (14. člen ZDDPO-2) |
| 11.2 | Zmanjšanje davčne osnove za znesek razlik zaradi preračunov, opravljenih zaradi sprememb računovodskih usmeritev in popravkov napak, pri obdavčljivih prihodkih in davčno priznanih odhodkih (14. člen in 98. člen v povezavi s prvim odstavkom 20. člena ZDDPO-2) |
| 11.3 | Povečanje davčne osnove za znesek presežka iz prevrednotenja (revalorizacijskih rezerv), ki je posledica prevrednotenja gospodarskih kategorij na višje poštene vrednosti in ga je zavezanec v letu, za katerega se sestavlja ta obračun, prenesel neposredno v preneseni poslovni izid ali druge sestavine kapitala, vključno s presežki iz prevrednotenja sredstev (revalorizacijskimi rezervami), ki se prenašajo v preneseni poslovni izid in davčno osnovo sorazmerno z obračunano amortizacijo (15. člen ZDDPO-2), ter za delež zneska odprave rezervacij, pripoznanih v drugem vseobsegajočem donosu, ki je zmanjševal davčno osnovo ob oblikovanju (15.a člen ZDDPO-2 v povezavi z 20. členom ZDDPO-2 |
| 11.4 | Znesek zmanjšanja davčne osnove ob porabi oziroma odpravi dolgoročnih rezervacij za že obdavčene dolgoročne rezervacije za pokojnine, jubilejne nagrade in za odpravnine, ki so bile ob prehodu na nov način računovodenja oblikovane v breme prenesenega poslovnega izida in obdavčene v skladu z 98. členom v povezavi s 14. členom ZDDPO-2, ter za 50 odstotkov zneska oblikovanih rezervacij, pripoznanih v drugem vseobsegajočem donosu, oziroma za delež zneska porabljenih rezervacij, pripoznanih v drugem vseobsegajočem donosu, ki ob oblikovanju ni zmanjševal davčne osnove, v skladu s 15.a členom ZDDPO-2 v povezavi z 20. členom ZDDPO-2  |
| 12. | Izračun v obrazcu |
| 12.1 | Povečanje davčne osnove v skladu s 147. členom ZDoh-2 za znesek predhodno uveljavljene investicijske davčne olajšave, zaradi predčasne prodaje oziroma odtujitve ali prenosa sredstev izven RS, zaradi izgube pravice do uporabe opredmetenega osnovnega sredstva pri finančnem najemu, zaradi prenosa sredstva iz podjetja v gospodinjstvo in odtujitve sredstva. Vpiše se tudi znesek povečanja davčne osnove v skladu s šestim in sedmim odstavkom 66.a člena ZDoh-2 |
| 12.2 | Povečanje davčne osnove v skladu s petim odstavkom 6. člena ZRPPR1015 oziroma v skladu z devetim odstavkom 28. člena ZSRR-2 za znesek izkoriščene davčne olajšave za investiranje zaradi odsvojitve ali prenosa sredstva iz Pomurske regije oz. iz problemskega območja z visoko brezposelnostjo (primeroma Pokolpja) pred predpisanim rokom. |
| 12.3 | Znesek povečanja davčne osnove ob odpisu terjatev za znesek davčno priznanih odhodkov iz oslabitve terjatev v preteklih davčnih obdobjih, če se odpis terjatev ne opravi pod pogoji iz šestega odstavka 21. člena ZDDPO-2 (sedmi odstavek 21. člena ZDDPO-2) |
| 13. | Izračun v obrazcu |
| 14. | Izračun v obrazcu |
| 15. | Izračun v obrazcu |
| 15.1 | Vpiše se znesek zmanjšanja davčne osnove v višini 40 odstotkov investiranega zneska v opremo in v neopredmetena dolgoročna sredstva, vendar največ v višini davčne osnove, v skladu s 66.a členom ZDoh-2. V ta znesek se ne vključijo investicije v delu, ki so financirane iz sredstev proračunov samoupravnih lokalnih skupnosti, proračuna Republike Slovenije oziroma proračuna EU, če imajo ta sredstva naravo nepovratnih sredstev. V ta znesek se tudi ne vključuje vlaganj v opremo in neopredmetena sredstva, za katere zavezanec uveljavlja olajšavo po 61. členu ZDoh-2. Znižanje davčne osnove po 66.a členu ZDoh-2 se izključuje tudi z znižanjem davčne osnove po petem odstavku 28. člena ZSRR-2.  |
| 15.2 | Vpiše se zmanjšanje davčne osnove za znesek pokrivanja davčne izgube v skladu s 60. in 148. členom ZDoh-2, ki je možno največ v višini 50 odstotkov davčne osnove od dohodka iz dejavnosti. |
| 15.3 | Prazno polje obrazca obračuna. Ni namenjeno vpisovanju. |
| 15.4 | Vpiše se znesek zmanjšanja davčne osnove v višini 100 odstotkov zneska vlaganj v raziskave in razvoj, v skladu z 61. členom ZDoh-2 ter Pravilnikom o uveljavljanju davčnih olajšav za vlaganja v raziskave in razvoj, ob upoštevanju petega in sedmega odstavka 61. člena ZDoh-2. Davčni zavezanec, ki uveljavlja navedeno olajšavo, poleg Priloge 8a kot sestavni del obračuna predloži Obrazec za uveljavljanje davčnih olajšav za vlaganja v raziskave in razvoj, ki je določen s Pravilnikom o uveljavljanju davčnih olajšav za vlaganja v raziskave in razvoj. |
| 15.5 | Prazno polje obrazca obračuna. Ni namenjeno vpisovanju. |
| 15.6 | Vpiše se zmanjšanje davčne osnove za del plač zaposlenih invalidov, ki se prizna kot davčna olajšava v skladu s prvim in drugim odstavkom 62. člena ZDoh-2. |
| 15.7 | Zmanjšanje davčne osnove za zavezanca, ki je invalid v skladu s 63. členom ZDoh-2. |
| 15.8 | Vpiše se znesek zmanjšanja davčne osnove za del plačila vajencem, dijakom ali študentom po učni pogodbi za izvajanje praktičnega dela v strokovnem izobraževanju, vendar največ v višini 20 odstotkov povprečne mesečne plače zaposlenih v Sloveniji, za vsak mesec izvajanja praktičnega dela posamezne osebe v strokovnem izobraževanju (64. člen ZDoh-2). |
| 15.9 | Znesek plačanih premij za kolektivno prostovoljno dodatno pokojninsko zavarovanje, določenih po zakonu, ki ureja pokojninsko in invalidsko zavarovanje, ki se priznajo kot davčna olajšava v skladu s 65. členom ZDoh-2 zavezancu delodajalcu za pri njem zaposlene delavce, razen plačane premije, ki jo zavezanec plačuje zase v kolektivno prostovoljno dodatno pokojninsko zavarovanje. |
| 15.10 | Znesek izplačil v denarju ali v naravi za humanitarne, invalidske, socialno varstvene, dobrodelne, znanstvene, vzgojno-izobraževalne, zdravstvene, športne, ekološke, religiozne in splošnokoristne namene, ki so bila izplačana rezidentom Slovenije in rezidentom države članice EU, ki ni Slovenija, razen poslovnim enotam rezidentov držav članic EU, ki se nahaja izven države članice EU, ki so po posebnih predpisih ustanovljeni za opravljanje navedenih dejavnosti; znesek navedenih izplačil se prizna največ do zneska, ki ustreza 0,3 odstotka obdavčenih prihodkov zavezanca v davčnem obdobju (66. člena ZDoh-2). |
| 15.11 | Znesek izplačil v denarju ali v naravi za kulturne namene in izplačila prostovoljnim društvom, ustanovljenim za varstvo pred naravnimi in drugimi nesrečami, ki delujejo v javnem interesu, za te namene, ki so bila izplačana rezidentom Slovenije in rezidentom države članice EU, ki ni Slovenija, razen poslovnim enotam rezidentov države članice EU, ki se nahaja izven države članice EU, ki so po posebnih predpisih ustanovljeni za opravljanje navedenih dejavnosti, kot nepridobitnih dejavnosti; znesek navedenih izplačil, se prizna največ do zneska, ki ustreza 0,5 odstotka obdavčenih prihodkov zavezanca v davčnem obdobju (66. člen ZDoh-2). |
| 15.12 | Prazno polje obračuna. Ni namenjeno vpisovanju. |
| 15.13 | Znesek posebne osebne olajšave za rezidenta, ki samostojno opravlja specializiran poklic na področju kulturne dejavnosti, oziroma rezidenta, ki samostojno opravlja novinarski poklic oziroma poklic samostojnega športnika v skladu s prvim, drugim oziroma četrtim odstavkom 113. člena ZDoh-2. |
| 15.14 | Vpiše se znesek zmanjšanja davčne osnove za del plač novozaposlenih oseb, ki se prizna kot davčna olajšava v skladu z 61.a členom ZDoh-2. Navedena olajšava se izključuje z olajšavo za zaposlovanje invalidov po 62. členu ZDoh-2 in z olajšavami za zaposlovanje po ZRPPR1015. |
| 15.15 | Davčni zavezanec, ki izpolnjuje pogoje v skladu z ZRPPR1015, vpiše znesek zmanjšanja davčne osnove za 70 odstotkov stroškov zaposlenega prikrajšanega delavca, vendar največ v višini davčne osnove in do maksimalno dovoljene višine po pravilih državnih pomoči (5. člen ZRPPR1015). Davčni zavezanec, ki izpolnjuje pogoje v skladu z ZSRR-2 ter podzakonskimi in drugimi akti, ki podrobneje urejajo zadevno področje (primeroma s Sklepom o dodatnih začasnih ukrepih razvojne podpore za problemska območja z visoko brezposelnostjo (Uradni list RS, št. 36/16 in 64/16)), vpiše znesek zmanjšanja davčne osnove za 70 odstotkov stroškov zaposlenega prikrajšanega delavca, vendar največ v višini davčne osnove in do maksimalno dovoljene višine po pravilih državnih pomoči (drugi odstavek 28. člena ZSRR-2 in 22. člen Uredbe po ZRPPR1015 in po ZSRR-2). Davčni zavezanec, ki uveljavlja navedeno olajšavo, kot sestavni del davčnega obračuna predloži tudi obrazec za uveljavljanje davčne olajšave za zaposlovanje na problemskih območjih z visoko brezposelnostjo (28. člen Zakona o spodbujanju skladnega regionalnega razvoja) in v Pomurski regiji (5. člen Zakona o razvojni podpori Pomurski regiji v obdobju 2010–2015), ki je skupaj z metodologijo za izpolnjevanje obrazca določen v Prilogi 1 Uredbe po ZRPPR1015 in po ZSRR-2. |
| 15.16 | Davčni zavezanec, ki izpolnjuje pogoje v skladu z ZRPPR1015, vpiše znesek zmanjšanja davčne osnove v višini 70 odstotkov investiranega zneska za nove začetne investicije v opremo in neopredmetena sredstva, razen v opremo in neopredmetena sredstva iz drugega in tretjega odstavka 66.a člena ZDoh-2, vendar le za investicije v Pomurski regiji in največ v višini davčne osnove in do maksimalno dovoljene višine po pravilih državnih pomoči (6. člen ZRPPR1015). Davčni zavezanec, ki izpolnjuje pogoje v skladu z ZSRR-2 ter podzakonskimi in drugimi akti, ki podrobneje urejajo zadevno področje (primeroma s Sklepom o dodatnih začasnih ukrepih razvojne podpore za problemska območja z visoko brezposelnostjo (Uradni list RS, št. 36/16 in 64/16)), vpiše znesek zmanjšanja davčne osnove v višini 70 odstotkov investiranega zneska za nove začetne investicije v opremo in neopredmetena sredstva, razen v opremo in neopredmetena sredstva iz drugega in tretjega odstavka 66. a člena ZDoh-2, vendar le za investicije v problemskem območju z visoko brezposelnostjo, ter največ v višini davčne osnove in do maksimalno dovoljene višine po pravilih državnih pomoči (peti odstavek 28. člena ZSRR-2 in 23. člen Uredbe po ZRPPR1015 in po ZSRR-2). Davčni zavezanec, ki uveljavlja navedeno olajšavo, kot sestavni del obračuna predloži tudi obrazec za uveljavljanje davčne olajšave za investiranje z visoko brezposelnostjo (28. člen Zakona o spodbujanju skladnega regionalnega razvoja) in v Pomurski regiji (6. člen Zakona o razvojni podpori Pomurski regiji v obdobju 2010–2015), ki je skupaj z metodologijo za izpolnjevanje obrazca določen v Prilogi 2 Uredbe po ZRPPR1015 in po ZSRR-2.  |
| 16. | Izračun v obrazcu. Znesek predstavlja letno davčno osnovo dohodka iz dejavnosti za izračun dohodnine na letni ravni. |
| 17 | Izračun v obrazcu. Znesek predstavlja vsoto vseh olajšav, ki zmanjšujejo osnovo za dohodnino. |
| 17.1 | Splošno olajšavo iz prvega odstavka 111. člena ZDoh-2 zavezanec lahko upošteva, če mu za posamezno davčno leto ta olajšava ni bila upoštevana pri izračunu akontacije dohodnine od dohodka iz zaposlitve ali je bilo na ta način upoštevane manj kot 5/12 olajšave. Za posamezno obračunsko oziroma odmerno leto se višina olajšave ugotavlja v skladu s petim odstavkom 111. člena v povezavi s 118. členom ZDoh-2.Dohodek iz dejavnosti iz prejšnjega odstavka je dobiček (znesek iz postavke 9 obračuna) oziroma izguba (negativna vrednost zneska iz postavke 10 obračuna), kateremu se prišteje obračunani znesek prispevkov za socialno varnost, ki ga je zavezanec navedel na prvi strani obrazca. Olajšava iz drugega in tretjega odstavka 111. člena ZDoh-2 se upošteva v sorazmernem delu glede na število mesecev, ki jih vsebuje obdobje, za katerega se predlaga obračun. V primerih, ko se dejavnost ne opravlja celotno davčno leto se morata torej upravičenost do olajšave in višina olajšave določiti na podlagi upoštevanja preračunanih mej razredov in višine olajšave, glede na število mesecev opravljanja dejavnosti. |
| 17.2 | Znesek olajšave za vzdrževane družinske člane v skladu s prvim in drugim odstavkom 114. člena ZDoh-2 se zavezancu upošteva, če za posamezno davčno leto ta olajšava ni bila upoštevana pri izračunu akontacije dohodnine od dohodka iz zaposlitve ali je bilo na ta način upoštevanih manj kot 5/12 te olajšave.  |
| 17.3 | Znesek vplačane premije prostovoljnega dodatnega pokojninskega zavarovanja, ki se lahko kot olajšava na podlagi 117. člena ZDoh-2 upošteva zavezancu, če jo plačuje zase v pokojninski načrt kolektivnega zavarovanja in je obvezno zavarovan kot samozaposlena oseba (drugi odstavek 128. člena ZDoh-2). |
| 18. | Prazno polje obrazca obračuna. Ni namenjeno vpisovanju. |
| 19. | Izračun v obrazcu |
| 20. | Akontacija dohodnine se izračuna z uporabo zneska iz zap. št. 19. in lestvice iz 122. člena ZDoh-2 (128. člen ZDoh-2), ki je usklajena s koeficientom rasti cen življenjskih potrebščin v Sloveniji. Če ima zavezanec izpolnjen podatek pod zap. št. 2.2. obračuna in je z državo pogodbenico za odpravo dvojnega obdavčevanja dohodka določena metoda oprostitve s progresijo, se pri določitvi davčne stopnje upošteva tudi prihodek, ki je izvzet iz obdavčitve pod zap. št. 2.2., zmanjšan za odhodke pod zap. št. 6.7.Zavezanec, ki za dohodke iz kmetijske, gozdarske in dopolnilne dejavnosti ugotavlja davčno osnovo na podlagi dejanskih prihodkov in odhodkov v skladu z drugim odstavkom 47. člena ZDoh-2, lahko izračuna akontacijo dohodnine od dohodka iz dejavnosti po posebej izračunani povprečni stopnji. V tem primeru izračuna povprečno stopnjo v Tabeli B iz Priloge 13a.  |
| 21. | Znesek odbitka tujega davka, ki ga je zavezanec plačal od dohodkov iz virov izven Slovenije, vključenih v njegovo davčno osnovo; znesek odbitka tujega davka se izračuna in uveljavlja v skladu z določbami 136., 137., 138., 139., 140. in 141. člen ZDoh-2 ter 284. a člena ZDavP-2. |
| 22. | Znesek povečanja davka za razliko med predhodno priznanim odbitkom tujega davka in odbitkom, ki bi bil možen ob upoštevanju naknadnih sprememb odbitka tujega davka (139. člen ZDoh-2). |
| 23. | Izračun v obrazcu |
| 24. | Znesek zmanjšanja davčne obveznosti za znesek odtegnjenega davka (četrti odstavek 68. člena in peti odstavek 128. člena ZDoh-2). |
| 25. | Znesek predhodne akontacije dohodnine za davčno obdobje (peti odstavek 128. člena ZDoh-2). |
| 26. | Izračun v obrazcu |
| 27. | Izračun v obrazcu |
| 28. | Znesek osnove za akontacijo dohodnine iz zap. št. 19, preračunan na letno osnovo, če obračun velja za krajše obdobje. |
| 29. | Znesek iz zap. št. 28, pomnožen s stopnjo iz 122. člena ZDoh-2. |
| 30.  | Znesek iz zap. št. 29, deljen z 12, če je zap. št. 29 večja od 400 eurov (tretji odstavek 298. člena ZDavP-2).  |
| 31.  | Znesek iz zap. št. 29, deljen s 4, če zap. št. 29 ne presega 400 eurov (tretji odstavek 298. člena ZDavP-2).  |

1. **Metodologija izpolnjevanja obračuna dohodnine od dohodka iz dejavnosti za zavezance, ki ugotavljajo davčno osnovo na podlagi dejanskih prihodkov in normiranih odhodkov**

Podatke v tem delu obračuna izpolnijo samo zavezanci, ki so v delu I. označili polje N.

|  |  |
| --- | --- |
| Zap. št. |  |
| 1. | Znesek prihodkov ugotovljenih v skladu s Slovenskimi računovodskimi standardi (SRS, slovenski računovodski standard 39) in na podlagi poslovnih knjig in evidenc, kot jih predpisuje Pravilnik o poslovnih knjigah in drugih davčnih evidencah za fizične osebe, ki opravljajo dejavnost. |
| 1.1 | Znesek dohodkov, izkazanih v zap. št. 1, od katerih je bil odtegnjen davek na viru, vključno z davčnim odtegljajem (136. člena ZDoh-2 v povezavi s 53. členom in četrtim odstavkom 68. člena ZDoh-2) |
| 2. | Skupni znesek zmanjšanja prihodkov, izkazanih v zap. št. 1, za posamezne vrste prihodkov iz zap. št. 2.1 do 2.7 |
| 2.1 | Znesek prihodkov pri odpravi in porabi rezervacij, ki predhodno niso bile priznane oziroma so bile obdavčene že ob njihovem oblikovanju (tretji odstavek 20. člena ZDDPO-2 v povezavi s 83. členom ZDDPO-2) |
| 2.2 | Znesek prihodkov, izvzetih iz obdavčitve (odprava dvojne obdavčitve z metodo izvzetja po mednarodni pogodbi in oprostitev dobičkov ali delov dobičkov, ki so po mednarodni pogodbi, ki ureja obdavčitev mednarodnega prometa, obdavčeni samo v drugi državi pogodbenici) |
| 2.3 | Znesek prihodkov pri odpravi oslabitve, ki se v skladu s tretjim odstavkom 21. člena, drugim odstavkom 22. člena ter 96. členom ZDDPO-2 izvzamejo iz obdavčitve, če predhodna oslabitev ni bila upoštevana |
| 2.4 | Znesek prihodkov, ki po določbi 54. člena ZDoh-2 ne veljajo kot prihodek, dosežen z opravljanjem dejavnosti:1. dividenda, kakor je določena v poglavju III.6.2. ZDoh-22. obresti, kakor so določene v poglavju III.6.1. ZDoh-2 in dosežene na podlagi dolžniških vrednostnih papirjev, izdanih v seriji, za katere so z zakonom, ki ureja trg vrednostnih papirjev, določeni pogoji in način poslovanja z njimi,3. prihodek, dosežen na podlagi odsvojitve lastniškega deleža, kot je določen v poglavju III.6.2. ZDoh-2, ali na podlagi odsvojitve investicijskih kuponov |
| 2.5 | Znesek prihodkov, ki so bili v tekočem ali preteklih davčnih obdobjih že vključeni v davčno osnovo in se zaradi odprave dvojne obdavčitve izvzamejo iz davčne osnove v skladu s prvim odstavkom 13. člena ZDDPO-2 |
| 2.6 | Znesek prihodkov, ki izvirajo iz v preteklih davčnih obdobjih nepriznanih odhodkov in se izvzamejo iz davčne osnove v skladu s tretjim odstavkom 13. člena ZDDPO-2 |
| 2.7 | Znesek zmanjšanja prihodkov v primeru odtujitve prenesenih sredstev za neupoštevane razlike med davčno in pošteno vrednostjo sredstev pri prenosu sredstev na novega zasebnika, ki glede na določbo 1.b točke četrtega odstavka 51. člena ZDoh-2 niso bile upoštevane pri določanju davčne osnove na obračunski dan prenosa  |
| 3. | Skupni znesek povečanja prihodkov iz zap. št. 1 glede na določbe ZDDPO-2 in ZDoh-2 (zap. št. 3.1 do 3.6) |
| 3.1 | Znesek prilagoditve (povečanja) prihodkov pri transfernih cenah s povezanimi osebami iz 16. člena ZDoh-2, v skladu z določbami tretjega in petega odstavka 16. člena ZDDPO-2, ki se opravi najmanj do višine, ugotovljene z upoštevanjem primerljivih tržnih cen (tretji odstavek 16. člena ZDDPO-2) |
| 3.2 | Znesek prilagoditve (povečanja) prihodkov pri cenah s povezanimi osebami rezidenti iz 16. člena ZDoh-2 v skladu z določbami 17. člena ZDDPO-2 |
| 3.3 | Znesek prilagoditve (povečanja) prihodkov od obresti na dana posojila povezanim osebam iz 16. člena ZDoh-2, ki se, če so bile obresti obračunane po nižji obrestni meri ali sploh niso bile obračunane, opravi najmanj do višine, ugotovljene z upoštevanjem zadnje objavljene, ob času odobritve posojila oziroma ob času obračuna obresti znane priznane obrestne mere (prvi in tretji odstavek 19. člena ZDDPO-2) |
| 3.4 | Znesek prilagoditve (povečanja) prihodkov od obresti na dana posojila povezanim osebam rezidentom iz 16. člena ZDoh-2, če so bile obresti obračunane po nižji obrestni meri ali sploh niso bile obračunane, opravi najmanj do višine, ugotovljene z upoštevanjem zadnje objavljene, ob času odobritve posojila oziroma ob času obračuna obresti znane priznane obrestne mere (prvi in tretji odstavek 19. člena ZDDPO-2) |
| 3.5 | Znesek povečanja prihodkov v primeru odtujitve prenesenih sredstev pri novem zasebniku, za razliko, za katero je bil zasebnik, ki je prenašal sredstva na novega zasebnika, oproščen davka od razlike med pošteno in davčno vrednostjo sredstev na obračunski dan prenosa |
| 3.6 | Povečanje prihodkov na podlagi drugega odstavka 49. člena ZDoh-2 za zneske povečanj sredstev ali zmanjšanja dolgov, ki se nanašajo na pretekla obdobja, in ki zaradi takratnega načina ugotavljanja davčne osnove niso bili obdavčeni (npr. subvencije za pretekla obdobja prejete v tekočem obdobju)  |
| 4. | **Davčno priznani prihodki** - Izračun v obrazcu |
| 5. | Se ne izpolnjuje |
| 6. | Se ne izpolnjuje |
| 7. | Se ne izpolnjuje |
| 8. | **Davčno priznani odhodki** se priznajo v višini 80 odstotkov doseženih prihodkov iz zaporedne št. 4, v skladu s prvim odstavkom 59. člena ZDoh-2 (zap. št. 4 x 0,80), vendar ne več kot 40.000 eurov ali 80.000 eurov, če je bila v davčnem letu, za katerega se ugotavlja davčna osnova pri zavezancu, v skladu z zakonom, ki ureja pokojninsko in invalidsko zavarovanje, obvezno zavarovana vsaj ena oseba za polni delovni čas neprekinjeno najmanj 5 mesecev. Za nosilca in člane kmečkega gospodinjstva iz šestega odstavka 48. člena ZDoh-2 se upoštevajo normirani odhodki ne več kot v višini 80.000 eurov na nosilca in na drugega člana kmečkega gospodinjstva, ki je vključen v obvezno pokojninsko in invalidsko zavarovanje kot kmet oziroma član kmečkega gospodinjstva  |
| 9. | **Razlika med davčno priznanimi prihodki in normiranimi odhodki** - Izračun v obrazcu |
| 10. | Se ne izpolnjuje |
| 11. | Izračun v obrazcu |
| 11.1 | Povečanje davčne osnove za znesek razlik zaradi preračunov, opravljenih zaradi sprememb računovodskih usmeritev in popravkov napak, pri obdavčljivih prihodkih in davčno priznanih odhodkih, vključno z rezervacijami za pokojnine, jubilejne nagrade in odpravnine (14. člen ZDDPO-2) |
| 11.2 | Se ne izpolnjuje |
| 11.3 | Povečanje davčne osnove za znesek presežka iz prevrednotenja (revalorizacijskih rezerv) , ki je posledica prevrednotenja gospodarskih kategorij na višje poštene vrednosti in ga je zavezanec v letu, za katerega se sestavlja ta obračun, prenesel neposredno v preneseni poslovni izid ali druge sestavine kapitala, vključno s presežki iz prevrednotenja sredstev (revalorizacijskimi rezervami), ki se prenašajo v preneseni poslovni izid in davčno osnovo sorazmerno z obračunano amortizacijo (15. člen ZDDPO-2) ), ter za delež zneska odprave rezervacij, pripoznanih v drugem vseobsegajočem donosu, ki je zmanjševal davčno osnovo ob oblikovanju (15.a člen ZDDPO-2 v povezavi z 20. členom ZDDPO-2 |
| 11.4 | Se ne izpolnjuje |
| 12. | **Povečanje davčne osnove -** Izračun v obrazcu |
| 12.1 | Povečanje davčne osnove v skladu s 147. členom ZDoh-2 za znesek predhodno uveljavljene investicijske davčne olajšave, zaradi predčasne prodaje oziroma odtujitve ali prenosa sredstev izven RS, zaradi izgube pravice do uporabe opredmetenega osnovnega sredstva pri finančnem najemu, zaradi prenosa sredstva iz podjetja v gospodinjstvo in odtujitve sredstva. Vpiše se tudi znesek povečanja davčne osnove v skladu s šestim in sedmim odstavkom 66.a člena ZDoh-2 |
| 12.2 | Povečanje davčne osnove v skladu s petim odstavkom 6. člena ZRPPR1015 oziroma v skladu z devetim odstavkom 28. člena ZSRR-2 za znesek izkoriščene davčne olajšave za investiranje zaradi odsvojitve ali prenosa sredstva iz Pomurske regije oz. iz problemskega območja z visoko brezposelnostjo (primeroma Pokolpja) pred predpisanim rokom. |
| 12.3 | Znesek povečanja davčne osnove ob odpisu terjatev za znesek davčno priznanih odhodkov iz oslabitve terjatev v preteklih davčnih obdobjih, če se odpis terjatev ne opravi pod pogoji iz šestega odstavka 21. člena ZDDPO-2 (sedmi odstavek 21. člena ZDDPO-2) |
| **13.** | **Davčna osnova** - Izračun v obrazcu.  |
| **14.** | Se ne izpolnjuje |
| 15. | Se ne izpolnjuje |
| **16.** | **Osnova za izračun dohodnine od dohodka iz dejavnosti** se prepiše iz zap. št. 13 |
| 17. | Se ne izpolnjuje |
| 18. | Se ne izpolnjuje |
| 19. | Se ne izpolnjuje |
| **20.** | **Dohodnina od dohodka iz dejavnosti** se izračuna kot dokončni davek na podlagi davčne osnove, ugotovljene v skladu z določbami III.3 poglavja ZDoh-2 (zneska iz zap. št. 16), ki se množi z davčno stopnjo, kot jo določa 135.a člen ZDoh-2. **Dohodnina od dohodka iz dejavnosti je dokončni davek in se ne všteva v davčno osnovo za odmero dohodnine na letni ravni.** |
| 21. | Znesek odbitka tujega davka, ki ga je zavezanec plačal od dohodkov iz virov izven Slovenije, vključenih v njegovo davčno osnovo; znesek odbitka tujega davka se izračuna in uveljavlja v skladu z določbami 136., 137., 138., 139., 140. in 141. člena ZDoh-2 ter 284.a člena ZDavP-2. |
| 22. | Znesek povečanja davka za razliko med predhodno priznanim odbitkom tujega davka in odbitkom, ki bi bil možen ob upoštevanju naknadnih sprememb odbitka tujega davka (139. člen ZDoh-2). |
| **23.** | **Davčna obveznost -** Izračun v obrazcu |
| 24. | Znesek zmanjšanja davčne obveznosti za znesek odtegnjenega davka (četrti odstavek 68. člena in peti odstavek 128. člena ZDoh-2) v skladu s 307.b členom ZDavP-2. |
| 25. | Znesek zmanjšanja davčne obveznosti za znesek med letom obračunane akontacije dohodnine od dohodka iz dejavnosti za davčno obdobje obračuna (drugi odstavek 135.b člena ZDoh-2) v skladu s 307.b členom ZDavP-2. |
| **26.** | **Obveznost za doplačilo dohodnine od dohodka iz dejavnosti** - Izračun v obrazcu |
| **27.** | **Preveč obračunana dohodnina od dohodka iz dejavnosti** - Izračun v obrazcu |
| 28. | **Osnova za določitev akontacije** ali predhodne akontacije je osnova za izračun dohodnine iz zap. 16, preračunana na letno osnovo, če davčni obračun velja za krajše obdobje. |
| 29. | Znesek iz zap. št. 28, pomnožen s stopnjo iz 135.a člena ZDoh-2. |
| 30.  | Znesek iz zap. št. 29, deljen z 12, če je zap. št. 29 večja od 400 eurov (tretji odstavek 298. člena, v povezavi s 307.a členom ZDavP-2).  |
| 31.  | Znesek iz zap. št. 29, deljen s 4, če zap. št. 29 ne presega 400 eurov (tretji odstavek 298. člena, v povezavi s 307.a členom ZDavP-2).  |

VII. Sprememba načina ugotavljanja davčne osnove v naslednjem davčnem obdobju

Zavezanci, ki izpolnjujejo z zakonom predpisane pogoje in želijo v koledarskem letu, ki sledi letu, za katerega oddajajo obračun, spremeniti način ugotavljanja davčne osnove od dohodka iz dejavnosti iz ugotavljanja na podlagi dejanskih prihodkov in dejanskih odhodkov v način ugotavljanja na podlagi dejanskih prihodkov in normiranih odhodkov, označijo polje pred oznako VII.A. Če označijo to polje, morajo obvezno priložiti tudi Prilogo 15.

Zavezanci, ki v koledarskem letu, ki sledi letu obdobja, za katerega oddajajo obračun, davčne osnove od dohodka iz dejavnosti ne bodo več ugotavljali na podlagi dejanskih prihodkov in normiranih odhodkov, davčni organ o tem obvestijo na način, da, označijo polje pred oznako VII.B.

Zavezanec, ki je v obdobju obračuna nosilec za osnovno kmetijsko in osnovno gozdarsko dejavnost v skladu z drugim odstavkom 47. člena zakona, ki ureja dohodnino in je v delu II. obračuna – osnovni podatki o zavezancu označil, da je nosilec osnovne kmetijske in osnovne gozdarske dejavnosti (drugi odstavek 47. člena ZDoh-2), mora označiti tudi polje pred oznako VII.C, če je davčnemu organu priglasil prenehanje ugotavljanja davčne osnove od dohodka iz osnovne kmetijske in osnovne gozdarske dejavnosti na podlagi dejanskih prihodkov in z davčnim letom po davčnem letu, za katerega predlaga ta obračun, prehaja na pavšalno ugotavljanje dohodka iz osnovne kmetijske in osnovne gozdarske dejavnosti (s katastrskim dohodkom in pavšalno oceno na panj).

VIII. Podatki o prilogah k obračunu

Označijo se polja pred oznakami za prilogo ali drug obrazec, ki je priložen k obračunu.

Zavezanci, ki so v delu I. obračuna označili polje D, ker v obdobju, za katerega oddajajo obračun, davčno osnovo od dohodka iz dejavnosti ugotavljajo na podlagi dejanskih prihodkov in odhodkov, ne označijo dela VII.B obračuna.

Zavezanci, ki so v delu I. obračuna označili polje N, ker v obdobju, za katerega oddajajo obračun, davčno osnovo od dohodka iz dejavnosti ugotavljajo na podlagi dejanskih prihodkov in normiranih odhodkov, ne označijo dela VII.A obračuna ter k obračunu ne priložijo:

* PRILOGE 3: Podatki iz bilance stanja
* PRILOGE 4: Podatki iz izkaza poslovnega izida
	+ in tudi ne označijo izjave o predložitvi podatkov iz obeh prilog na AJPES
* PRILOGE 9: Podatki v zvezi z olajšavo za zaposlovanje
* PRILOGE 13: Obvestilo o uveljavljanju olajšave za vzdrževane družinske člane pri izračunu akontacije dohodnine
* PRILOGE 13a: Izračun povprečne stopnje akontacije dohodnine od dohodka iz dejavnosti za zavezance iz drugega odstavka 47. člena ZDoh-2
* PRILOGE 14a: Podatki o učinkih na davčno osnovo pri zavezancu, ki preneha z opravljanjem dejavnosti
* PRILOGE 14b: Podatki o učinkih na davčno osnovo pri zavezancu, ki nadaljuje z opravljanjem dejavnosti
* Priloge 15: Priglasitve ugotavljanja davčne osnove z upoštevanjem dejanskih prihodkov in normiranih odhodkov
* Obrazca za uveljavljanje davčne olajšave za zaposlovanje v Pomurju – PRILOGA 1 Uredbe po ZRPPR1015 (5. člen ZRPPR1015)
* Obrazca za uveljavljanje davčne olajšave za investiranje v Pomurju – PRILOGA 2 Uredbe po ZRPPR1015 (6. člen ZRPPR1015)
* Obrazca za uveljavljanje davčne olajšave za zaposlovanje na problemskih območjih z visoko brezposelnostjo – PRILOGA 1 Uredbe o dodeljevanju regionalnih državnih pomoči (27. člen ZSRR-2)
* Obrazca za uveljavljanje davčne olajšave za investiranje na problemskih območjih z visoko brezposelnostjo – PRILOGA 2 Uredbe o dodeljevanju regionalnih državnih pomoči (28. člen ZSRR-2)

**PRILOGA 6**

Zavezanec za davek:\_\_\_\_\_\_\_\_\_\_\_\_\_\_\_\_\_\_\_\_\_\_\_

Davčna številka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
|  | **PODATKI V ZVEZI S POKRIVANJEM DAVČNE IZGUBE** |  |
|  | **Za obdobje od \_\_\_\_\_\_\_\_\_\_\_\_ do \_\_\_\_\_\_\_\_\_\_\_\_** |
|  | **PODATEK POD ZAP. ŠT. 15.2 OBRAČUNA oz. PRENOS OSTANKA NEPOKRITE DAVČNE IZGUBE**  |
|  | Zneski v eurih s centi |
| Davčno obdobje | Nepokrita davčna izguba  | Sprememba višine davčne izgube zaradi odločbe v postopku nadzora | Prevzem davčne izgube zaradi nadaljevanja opravljanja dejavnosti | Skupaj nepokrita davčna izguba | Pokrivanje davčne izgube v tekočem obdobju | Ostanek nepokrite davčne izgube |
| 1 | 2 | 3 | 4 | 5 = 2 + 3 + 4 | 6 | 7 = 5 – 6 |
| Pretekla obdobja |   |   |  |  |   |  |
| Tekoče obdobje |  |   |  |  |   |  |
| **Skupaj** |  |  |  |  |  |  |
|  |  |  |  |  |  |  |
|  | Tekoče obdobje: Obdobje, za katero se sestavlja obračun. |
| V siva polja se podatki ne vpisujejo.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Kraj in datum Podpis zavezanca |

METODOLOGIJA ZA IZPOLNJEVANJE PRILOGE 6

**PODATKI V ZVEZI S POKRIVANJEM DAVČNE IZGUBE**

**(zap. št. 15.2 obračuna oz. prenos ostanka nepokrite davčne izgube)**

Obrazec Podatki v zvezi s pokrivanjem davčne izgube se izpolnjuje:

* v stolpcih 1 do 7, če ima zavezanec vpisan podatek pod zap. št. 15.2 V. dela obračuna, ali ima nepokrito davčno izgubo iz preteklih davčnih obdobij ali če ima davčno izgubo v davčnem obdobju, za katero se predlaga obračun (podatek pod zap. št. 14 obračuna), ali če je pri nadaljevanju opravljanja dejavnosti prevzel tudi preostanek nepokrite davčne izgube od pravnega predhodnika. Obrazec se izpolnjuje in predlaga tudi, če je v davčnem obdobju, za katero se predlaga obračun, na podlagi davčnega nadzora nastopila sprememba višine davčne izgube, ki zadeva predhodna davčna obdobja.
* V stolpcih 1 do 5, - razen vrstice »Tekoče obdobje« v stolpcu 2, ter v stolpcu 7, če zavezanec izpolnjuje VI. del obračuna in ima nepokrito davčno izgubo iz preteklih davčnih obdobij, ali če je pri nadaljevanju opravljanja dejavnosti prevzel tudi preostanek nepokrite davčne izgube od pravnega predhodnika. Obrazec se izpolnjuje in predlaga tudi, če je v davčnem obdobju, za katero se predlaga obračun, na podlagi davčnega nadzora nastopila sprememba višine davčne izgube, ki zadeva predhodna davčna obdobja.

Obrazec Podatki v zvezi s pokrivanjem davčne izgube se izpolnjuje v eurih s centi.

**Stolpec 1 – Davčno obdobje**

V vrstico »pretekla obdobja« se vpisujejo še nepokrite davčne izgube iz preteklih davčnih obdobij, pri čemer »Tekoče obdobje« pomeni davčno obdobje, za katero se sestavlja obračun.

**Stolpec 2 – Nepokrita davčna izguba**

Vpiše se znesek davčne izgube iz preteklih davčnih obdobij, ki je zavezanec še ni pokrival in jo ima možnost pokrivati v naslednjih obdobjih, ko davčno osnovo od dohodka iz dejavnosti ugotavlja na podlagi dejanskih prihodkov in odhodkov (podatki iz zadnjega stolpca obrazca Podatki v zvezi s pokrivanjem davčne izgube iz predhodnega davčnega obdobja). V vrstico »tekoče obdobje« se vpiše davčna izguba iz tekočega obdobja, ki je v zap. št. 14 V. dela obračuna.

**Stolpec 3 – Sprememba zneska davčne izgube zaradi odločbe v postopku davčnega nadzora**

Vpiše se znesek, ki pomeni razliko med davčno izgubo, ugotovljeno v morebitnem davčnem nadzoru, in davčno izgubo, ugotovljeno v obračunu davka. Če je bila v postopku nadzora ugotovljena nižja davčna izguba kakor v obračunu zavezanca, se vpiše razlika z negativnim predznakom. Vpisujejo se tiste spremembe, ki so posledica nadzora v davčnem obdobju, za katero se sestavlja obračun, ter še niso bile vključene v obrazec Podatki v zvezi s pokrivanjem davčne izgube – Priloga 6 obračuna pretekla obdobja.

**Stolpec 4 – Prevzem davčne izgube zaradi nadaljevanja opravljanja dejavnosti**

V stolpec se vpiše znesek nepokrite davčne izgube, ki jo je pravni predhodnik za posamezno davčno obdobje izkazal v obračunu ob zaključku opravljanja dejavnosti, ki je bila prevzeta. Če dejavnost nadaljuje drug zasebnik ob izpolnjevanju pogojev iz prve točke četrtega odstavka in devetega odstavka 51. člena ZDoh-2, v skladu s sedmim odstavkom istega člena velja, da je nepokriti del izgube prevzela nova oseba pod pogoji, kakor če do prenehanja dejavnosti sploh ne bi prišlo.

**Stolpec 5 – Skupaj nepokrita davčna izguba**

Vpiše se seštevek stolpcev 2, 3 in 4, pri tem pa je treba upoštevati morebitni negativni predznak pred zneskom v stolpcu 3. Če je seštevek negativen, se vpiše 0.

**Stolpec 6 – Pokrivanje davčne izgube v tekočem obdobju**

Podatek lahko vpisujejo le zavezanci, ki izpolnjujejo V. del obračuna. Vpiše se znesek pokrivanja davčne izgube iz preteklih davčnih obdobij, pri čemer znesek pokrivanja ne sme biti višji od zneska v stolpcu 4. Skupni znesek pokrivanja davčne izgube mora biti enak znesku iz zap. št. 15.2 V. dela obračuna in ne sme presegati 50 odstotkov davčne osnove, dosežene v obdobju, za katero se sestavlja obračun.

**Stolpec 7 – Ostanek nepokrite davčne izgube**

Vpiše se razlika med stolpcema 5 in 6.

Zavezanec za davek:\_\_\_\_\_\_\_\_\_\_\_\_\_\_\_\_\_\_\_\_\_\_\_  **PRILOGA 15**

Davčna številka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **PRIGLASITEV**

**ugotavljanja davčne osnove na podlagi dejanskih prihodkov in normiranih odhodkov za naslednje davčno leto**

V skladu z določbo prvega odstavka 308. člena ZDavP-2 in v povezavi s tretjim, šestim in devetim odstavkom 48. člena ZDoh-2:

1. **Izjavljam**, **da želim** v davčnem letu \_\_\_\_\_\_\_\_\* ugotavljati davčno osnovo z upoštevanjem normiranih odhodkov v višini 80% prihodkov, in sicer do preklica oziroma do davčnega obdobja, ko ne bom več izpolnjeval pogojev za ugotavljanje davčne osnove z upoštevanjem normiranih odhodkov.

(\*Vpiše se leto, ki sledi koledarskemu letu, za katerega se oddaja obračun akontacije dohodnine od dohodka iz dejavnosti.)

1. **Izjavljam**, **da izpolnjujem vse pogoje** za ugotavljanje davčne osnove z upoštevanjem normiranih odhodkov, ki so določeni z zakonom, ki ureja dohodnino.
2. **Na podlagi osmega odstavka 48. člena ZDoh-2 razkrivam:**

□ da **nisem** v 18 mesecih pred priglasitvijo ugotavljanja davčne osnove na podlagi

 dejanskih prihodkov in normiranih odhodkov:

* ponovno začel opravljati dejavnost potem, ko sem v obdobju šestih mesecih pred tem prenehal z opravljanjem dejavnosti;
* ustanovil družbe, zavoda ali primerljive osebe po tujem pravu;
* preoblikoval s prenosom dela podjetja na družbo, s pridobitvijo lastniškega deleža ali na fizično osebo, ki opravlja dejavnost;
* začel opravljati dejavnost na podlagi prenosa podjetja ali dela podjetja od druge osebe.

□ **da** **sem** 18. mesecih pred priglasitvijo ugotavljanja davčne osnove na podlagi

 dejanskih prihodkov in normiranih odhodkov:

* ponovno začel opravljati dejavnost, ki sem jo v roku šestih mesecev pred tem prenehal opravljati;
* ustanovil družbo, zavod ali primerljivo osebo po tujem pravu;
* se preoblikoval s prenosom dela podjetja na družbo, s pridobitvijo lastniškega deleža, ali na fizično osebo, ki opravlja dejavnost;
* začel opravljati dejavnost na podlagi prenosa podjetja ali dela podjetja od druge osebe,

**in so prihodki,** doseženi pred prenehanjem opravljanja dejavnosti ali prihodki družbe, zavoda ali primerljive osebe po tujem pravu ali prihodki osebe, ki je prevzela del podjetja zavezanca ali prihodki osebe, ki je prenesla podjetje ali del podjetja ugotovljeni po pravilih o računovodenju, **v davčnem letu pred davčnim letom, za katero uveljavljam ugotavljanje davčne osnove na podlagi normiranih odhodkov, upoštevani pri ugotavljanju pogojev za priglasitev ugotavljanja davčne osnove z upoštevanjem normiranih odhodkov.**

1. Na podlagi 2. točke devetega **odstavka 48. člena ZDoh-2 razkrivam**:

□ **da nimam povezanih oseb**, opredeljenih v 16. členu ZDoh-2 , ki davčno osnovo

 ugotavljajo na podlagi prihodkov po računovodskih standardih

□  **da imam eno ali več povezanih oseb**, opredeljenih v 16. členu ZDoh-2, ki davčno osnovo ugotavljajo na podlagi prihodkov po računovodskih standardih

1. **Izjavljam,** da bom ugotavljal prihodke iz tretjega ali šestega odstavka 48. člena ZDoh-2 tudi za vsako naslednje davčno leto, za katero bom želel še naprej ugotavljati davčno osnovo z upoštevanjem dejanskih prihodkov in normiranih odhodkov (trinajsti odstavek 48. člena ZDoh-2).

**OPOZORILO**: Priglasitev, ki je opravljena po zakonskem roku za predložitev obračuna, davčni organ s sklepom zavrže (tretji odstavek 308. člena ZDavP-2). Zavezanec čigar povprečje prihodkov iz dejavnosti, ugotovljenih po pravilih o računovodenju, dveh zaporednih predhodnih let presega 150.000 eurov, mora za davčno leto ugotavljati davčno osnovo na podlagi dejanskih prihodkov in odhodkov in voditi ustrezne poslovne knjige, evidence in poslovno poročilo, ki jih je dolžan voditi za ugotavljanje davčne osnove na podlagi dejanskih prihodkov in odhodkov (štirinajsti odstavek 48. člena ZDoh-2). Za kmečka gospodinjstva, ki dohodek svoje kmetijske, gozdarske in dopolnilne dejavnosti ugotavljajo na podlagi dejanskih prihodkov in normiranih odhodkov, se prag določa v enakem znesku, vendar v večkratniku ob upoštevanju nosilca in drugih članov kmečkega gospodinjstva, ki so obvezno pokojninsko in invalidsko zavarovani kot kmetje oz. člani kmečkega gospodinjstva.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kraj in datum Podpis zavezanca